b'\n_START_ARTICLE_\nTop Fuel\n_START_PARAGRAPH_\nTop Fuel je najhitrej\xc5\xa1i razred dragsterjev - avtomobilov za dirke v pospe\xc5\xa1evanju. Najhitrej\xc5\xa1i avtomobili dose\xc5\xbeejo hitrosti do 330\xc2\xa0mph (530\xc2\xa0km/h), kon\xc4\x8dajo 1.000\xc2\xa0ft (300\xc2\xa0m) progo v 3,7 sekundah in \xc4\x8detrtino milje (402 metra) v 4,4 sekundah. Mo\xc4\x8d motorjev dosega tudi do 10000 KM._NEWLINE_Zaradi visokih hitrosti ta razred tekmuje samo na 300 metrih dolgih progah, za razliko od tradicionalne \xc4\x8detrtine milje. Top Fuel dragster pospe\xc5\xa1i do 100\xc2\xa0mph (160\xc2\xa0km/h) v samo 0,8 sekundah, ve\xc4\x8d kot katapulti za letala na letalonosilkah. V 200 metrih lahko dragster pospe\xc5\xa1i do 450 km/h._NEWLINE_Po pravilih NHRA je najve\xc4\x8dja dovoljena koli\xc4\x8dina nitrometana 90%, ostali dele\xc5\xbe je po navadi metanol. Nitrometan ima ni\xc5\xbejo vsebnost energije (11,2 MJ/kg), kot bencin (44 MJ/kg) ali metanol (22,7 MJ/kg). Vendar lahko motor na nitrometan razvija 2,3 ve\xc4\x8d mo\xc4\x8di kot na bencin. Za zgorevanje 1 kg bencina je potreben 14,7 zraka, za 1 kg nitrometana pa samo 1,7 kg zraka. Motor tako lahko porablja 8,7 ve\xc4\x8d nitrometana kot bencina. Dragster lahko porabi med zagonom, ogrevanjem in dirko do 100 litrov goriva._NEWLINE_Te\xc5\xbea motorja je okrog 225 kilogramov, od tega je blok motorja te\xc5\xbeak 85 kg, ro\xc4\x8di\xc4\x8dna gred 47, glave 18 kg vsaka._NEWLINE_Kenny Bernstein je bil prvi v zgodovini NHRA, ki je presegel 490 km/h (300 mph), Tony Schumacher pa prvi \xc4\x8dez 500 km/h._NEWLINE_Pred dirko dragsterji izvedejo "burnout", kar o\xc4\x8disti, segreje gume in tudi doda nanos gume na asfalt, kar zelo pove\xc4\x8da trakcijo pri \xc5\xa1tartu. Za zaviranje se uporablja zaviralno padalo.'